CELEX: 32014R0115
Language: lt
Date: 2014-02-04 00:00:00
Title: 2014 m. vasario 4 d. Komisijos įgyvendinimo reglamentas (ES) Nr. 115/2014 dėl tam tikrų prekių klasifikavimo Kombinuotojoje nomenklatūroje

7.2.2014   
            
            
               LT
            
            
               Europos Sąjungos oficialusis leidinys
            
            
               L 38/24
            
         
      KOMISIJOS ĮGYVENDINIMO REGLAMENTAS (ES) Nr. 115/2014
   2014 m. vasario 4 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteiktos šio reglamento nuostatų neatitinkančios privalomosios tarifinės informacijos, susijusios su šiame reglamente nurodytomis prekėmis, turėtojas galėtų dar tam tikrą laikotarpį remtis šia informacija, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               Muitinės kodekso komitetas per pirmininko nustatytą laikotarpį nuomonės nepateikė,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytą KN kodą.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 4 d.
      
         
            Komisijos vardu Pirmininko pavedimu
         
         Algirdas ŠEMETA
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Elektros srovės valdymo aparatas, skirtas ne aukštesnei kaip 1 000 V įtampai, su įmontuotu skystakristaliu vaizduokliu (LCD) su jutikliniu ekranu. Vaizduoklio ekrano įstrižainė yra 30,5 cm (12 colių) ir skyra 800 × 600 taškų, jis įmontuotas korpuse, kurio matmenys maždaug 30 × 23 × 6 cm.
                  Aparate yra automatinio duomenų apdorojimo mašina, pateikiama su operacine sistema.
                  Aparate įrengtos šios sąsajos:
                  
                              —
                           
                           
                              „CompactFlash“ atminties lizdas,
                           
                        
                              —
                           
                           
                              dvi USB jungtys,
                           
                        
                              —
                           
                           
                              dvi RJ-45 jungtys,
                           
                        
                              —
                           
                           
                              RS-232 jungtis,
                           
                        
                              —
                           
                           
                              RS-485 jungtis,
                           
                        
                              —
                           
                           
                              atminties išplėtimo lizdas,
                           
                        
                              —
                           
                           
                              plėtotės plokščių išplėtos magistralė, skirta, pavyzdžiui, savosios konstrukcijos įvedimo ir išvedimo įtaisams valdyti.
                           
                        Jame taip pat yra įdiegtos tvarkyklės skirtingiems automatizavimo įtaisams prijungti ir jis gali vykdyti ir parodyti stalinio kompiuterio programas, pavyzdžiui, rašyklės ir skaičiuoklės taikomąsias programas.
                  Aparatas skirtas pramonės procesų, kuriuose naudojami programuojamieji automatizavimo valdikliai arba programuojamieji loginiai valdikliai, mašinų elektriniam valdymui.
               
               
                  8537 10 10
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8537, 8537 10 ir 8537 10 10 atitinkančiais prekių aprašymais.
                  Atsižvelgiant į objektyvias gaminio charakteristikas, t. y. tai, kad jame yra įdiegtos įvairių rūšių automatizavimo įtaisams skirtos tvarkyklės ir yra išplėtos magistralė, skirta įvedimo ir išvedimo įtaisams valdyti, aparatas skirtas elektriniam pramonės procesuose naudojamų mašinų valdymui. Todėl jis nepriskirtinas 8471 pozicijai kaip automatinio duomenų apdorojimo mašina.
                  Kadangi aparate yra automatinio duomenų apdorojimo mašina, jis klasifikuotinas kaip skaitmeninio programinio valdymo pultas su įmontuota automatinio duomenų apdorojimo mašina, skirtas ne aukštesnei kaip 1 000 V įtampai, priskiriant KN kodą 8537 10 10.